b'\n_START_ARTICLE_\nGregec Kobilica\n_START_PARAGRAPH_\nGregec Kobilica je literarni lik, ki nastopa v istoimenski pripovedi Branke Jurca.\n_START_SECTION_\nPredstavitev lika\n_START_PARAGRAPH_\nGregec Kobilica je nami\xc5\xa1ljena oseba, ki jo je ustvaril de\xc4\x8dek Nejc med svojo igro na papirju. Gregec je partizan, ki je padel za svojo domovino. Ime Gregec je dobil doma, Kobilica pa so ga zaradi dolgih nog klicali pri partizanih. Nejcu se zdi, kot da je Gregec o\xc5\xbeivel in mu pripoveduje zgodbo, on pa jih potem upodablja na papirju. Greg\xc4\x8deva zgodba je ganljiva. Njegov o\xc4\x8de in bratje so \xc5\xbee od\xc5\xa1li k partizanom, Gregec pa je ostal sam z materjo. Vendar ko je neko\xc4\x8d zagledal dva partizana, ki sta se skrivala pred sovra\xc5\xbenikom, in ju re\xc5\xa1il, je bil trdno odlo\xc4\x8den, da gre z njima in se bori za samostojnost. \xc5\xbde kot mlad fant, lahko bi se reklo otrok, je od\xc5\xa1el z njima in se \xc5\xbeal nikoli ni ve\xc4\x8d vrnil._NEWLINE_Gregec Kobilica je sinonim za vse partizane, ki so padli za domovino. Veliko jih je imelo podobno \xc5\xbeivljenjsko zgodbo kot Gregec. V \xc4\x8dasu vojne je moralo veliko mladih fantov v partizane, pa ne samo fantov, tudi dekleta so od\xc5\xa1la, da bi bila kar najbolj v pomo\xc4\x8d._NEWLINE_Gregec v knjigi re\xc4\x8de: \xc2\xbb Tudi jaz sem vesel, da si me o\xc5\xbeivil. Ve\xc4\x8dkrat bi nas moral o\xc5\xbeiviti, nas, ki le\xc5\xbeimo s prestreljenimi srci po hribih in dolinah\xe2\x80\xa6\xc2\xab. Avtorica \xc5\xbeeli sporo\xc4\x8diti, da se je potrebno zavedati, da je v vojni padlo veliko nedol\xc5\xbenih ljudi, ki bi jih morali ve\xc4\x8dkrat priklicati v spomin.'